
	1. Проблем/проблеми за решаване: 
Проблем 1:
Постановление № 46 на Министерския съвет от 19 март 2020 г. определя минималните диференцирани размери на паричните средства за физическа активност, физическо възпитание, спорт и спортно-туристическа дейност на деца и учащи в институции в системата на предучилищното и училищното образование и във висшите училища (Oбн., ДВ, бр. 26 от 2020 г., изм. и доп., бр. 18 от 2021 г., бр. 106 от 2023 г. и бр. 23 от 2025 г. (ПМС №46/ Постановлението). 
Със Закона за въвеждане на еврото в Република България (Обн. ДВ. бр.70 от 2024 г., изм. и доп. ДВ. бр.25 от 2025 г., изм. ДВ. бр.49 от 2025 г., изм. и доп. ДВ. бр.63 от 2025 г., изм. и доп. ДВ. бр.65 от 2025 г., изм. и доп. ДВ. бр.99 от 2025 г., изм. и доп. ДВ. бр.100 от 2025 г., изм. ДВ. бр.115 от 2025 г., изм. ДВ. бр.55 от 2026 г., изм. и доп. ДВ. бр.82 от 2026 г.) (ЗВЕРБ) са въведени правила за привеждане на действащата подзаконова нормативна уредба в съответствие с въвеждането на еврото като парична единица на Република България.
Съгласно § 6, ал. 1, т. 2 от преходните и заключителните разпоредби на ЗВЕРБ, държавните органи следва да приемат в 6-месечен срок от влизането му в сила необходимите изменения и допълнения в подзаконовите нормативни актове, необходими за изпълнението на закона във връзка с въвеждане на еврото като парична единица на Република България. Съгласно § 6, ал. 2 от същия закон измененията и допълненията в актовете по ал. 1, т. 2 влизат в сила от датата на въвеждане на еврото в Република България – 01.01.2026 г. 
В чл. 1 на Постановлението са посочени размерите на паричните средства в лева, както следва:
1. за децата в държавните, общинските и частните детски градини и в държавните, общинските и частните училища, включително тези в подготвителните групи – 5 лв. на дете за бюджетна година;
 2. за учениците в държавните, общинските, частните и духовните училища в дневна, комбинирана форма на обучение и обучение чрез работа – 10 лв. на ученик за бюджетна година;
 3. за студентите редовна форма на обучение във висшите училища – 10 лв. на студент за бюджетна година;
 4. за курсантите – 10 лв. на курсант за бюджетна година.

Необходимо е горецитираните средства да бъдат превалутирани в евро при спазване на чл. 5 от ЗВЕРБ по официалния валутен курс на лева към еврото (1 евро = 1,95583 лева) и правилата за превалутиране и закръгляване, установени в чл. 12 и чл. 13 от него, както следва: 
1. за децата в държавните, общинските и частните детски градини и в държавните, общинските и частните училища, включително тези в подготвителните групи – 2,56 евро на дете за бюджетна година;
 2. за учениците в държавните, общинските, частните и духовните училища в дневна, комбинирана форма на обучение и обучение чрез работа – 5,11 евро на ученик за бюджетна година;
 3. за студентите редовна форма на обучение във висшите училища – 5,11 на студент за бюджетна година;
 4. за курсантите – 5,11 евро на курсант за бюджетна година.

Необходимостта от изменението на акта е свързана със следното:
Привеждане на текста на ПМС № 46 в съответствие с действащата нормативна уредба чрез изпълнение на изискванията на § 6, ал. 1, т. 2 и ал. 2 от преходните и заключителните разпоредби на ЗВЕРБ и предвиденото в него задължение за държавните органи в 6-месечен срок от влизането в сила на закона да приемат необходимите изменения и допълнения на подзаконови нормативни актове във връзка с въвеждането на еврото като парична единица в Република България. Промяната ще създаде условия за недвусмислено изпълнение на Постановлението, от което ще бъдат засегнати общо 1 058 254 деца в детски градини, ученици, студенти и курсанти. 
Предложеното изменение не променя характера, целите и обхвата на регулацията, нито въвежда нови задължения за институциите в системата на предучилищното и училищното образование и висшите училища. То има характер на нормативно-техническо изменение, свързано с превалутиране на съществуващи стойности от левове в евро.
Същността на акта не предполага изготвянето на последващи оценки. Чрез него не се осъществява директно регулиране на стопанската дейност и не настъпват значителни последици за обществото, поради тази причина не се е налагало изготвянето на последваща оценка на въздействието.

1.1. Кратко опишете проблема/проблемите и причините за неговото/тяхното възникване. По възможност посочете числови стойности.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
1.3. Посочете защо действащата нормативна рамка не позволява решаване на проблема/проблемите.
1.4. Посочете задължителните действия, произтичащи от нормативни актове от по-висока степен или актове от правото на ЕС.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 

	2. Цели:
Цел 1. Привеждане на ПМС № 46 в съответствие с §6, ал. 1, т. 2 и ал. 2 от преходните и заключителните разпоредби на Закона за въвеждане на еврото в Република България

· да се осигури съответствие на ПМС № 46 с нормативната уредба относно въвеждането на еврото;
· да се заменят посочените в постановлението левови стойности с техните еврови равностойности;
· да се осигури правилното прилагане на правилата за превалутиране и закръгляване;
· да се осигури яснота и правна сигурност при прилагането на постановлението след въвеждането на еврото;
· да се избегне наличие на несъответствие между ПМС № 46 и акт от по-висока степен.

Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	3. Заинтересовани страни: 
Преки заинтересовани страни: 
· Държавни, общински и частни детски градини, държавни, общински, частни и духовни училища и висши училища – по отношение на изготвянето на проекти за средствата за съответната година.
· Децата в държавните, общинските и частните детски градини и в държавните, общинските и частните училища, включително тези в подготвителните групи – 215 202 бр.;
· Учениците в държавните, общинските, частните и духовните училища в дневна, комбинирана форма на обучение и обучение чрез работа – 690 672 бр.;
· Студентите редовна форма на обучение във висшите училища и курсантите от висшите военни училища и Академията на МВР – 152 380 бр.
     
Косвени заинтересовани страни:
Министерство на младежта и спорта;
Министерство на образованието и науката;
Министерство на финансите;
Министерство на отбраната;
Министерство на културата;
Министерство на вътрешните работи;
Държавна агенция за закрила на детето;
Национално представителство на студентските съвети;
Неправителствени родителски организации;
Обществени организации, ангажирани с въпросите на децата и учащите;
Обществени съвети в детските градини и училищата;
Студентски съвети;
Родители;
Учители в предучилищното образование, учители и преподаватели по физическо възпитание и спорт.

Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	4.1. По проблем 1:

	Вариант 1: „Без действие“:
Описание:
При липса на промяна на ПМС № 46 ще се запази несъответствието между действащия подзаконов нормативен акт и нормативните изисквания, произтичащи от Закона за въвеждане на еврото в Република България.  
Положителни (икономически/социални/екологични) въздействия:
Не се очакват положителни въздействия.
 (върху всяка заинтересована страна/група заинтересовани страни)
Отрицателни (икономически/социални/екологични) въздействия:
· Ще се създаде неяснота при практическото прилагане на Постановлението и необходимост от извършване на превалутиране на всяко конкретно прилагане на посочените стойности;
· Ще се създаде риск от несъответствие между изчислените и реалните средства, които се определят ежегодно със Закона за държавния бюджет на база на предоставени разчети за броя на децата, учениците, студентите и курсантите, съобразно сроковете и етапите на бюджетната процедура за съответната година.
 (върху всяка заинтересована страна/група заинтересовани страни)
Специфични въздействия: 
Не са идентифицирани такива.
Въздействия върху малките и средните предприятия: 
 Не са идентифицирани такива. 
Административна тежест:
  Не е идентифицирана такава.
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
Вариант 2 : „Приемане на предложения проект на акт“
Описание:
С приемането на изменението на ПМС № 46 ще извършат необходимите изменения на подзаконовия нормативен акт във връзка с въвеждането на еврото като парична единица в Република България.  
Положителни (икономически/социални/екологични) въздействия:
· Съществуващите стойности, определени в левове ще бъдат приведени в съответствие с еврото при спазване на официалния фиксиран валутен курс и правилата за превалутиране и закръгляне;
· Ще бъде осигурено необходимото нормативно съответствие;
· Ще се създаде яснота и предвидимост за адресатите на Постановлението. 

(върху всяка заинтересована страна/група заинтересовани страни)
Отрицателни (икономически/социални/екологични) въздействия:
Не се очакват отрицателни въздействия при приемане на предложения проект на акт.

 (върху всяка заинтересована страна/група заинтересовани страни)
Специфични въздействия:  
 Не са идентифицирани такива. 
Въздействия върху малките и средните предприятия:
 Не са идентифицирани такива. 
Административна тежест:
 Не е идентифицирана такава. 

Описаните въздействия във Вариант № 1 и Вариант № 2 са представени общо за всички заинтересовани страни, тъй като очакваните въздействия за различните групи заинтересовани са сходни в различните варианти. 
 (въздействията върху малките и средните предприятия; административна тежест)
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)


	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант 1
 „Без действие“
	Вариант 2

	Ефективност
	Цел 1: Привеждане на ПМС № 46 в съответствие с §6, ал. 1, т. 2 и ал. 2 от преходните и заключителните разпоредби на Закона за въвеждане на еврото в Република България.
	3 - ниска
	1 - висока

	Ефикасност
	Цел 1: Привеждане на ПМС № 46 в съответствие с §6, ал. 1, т. 2 и ал. 2 от преходните и заключителните разпоредби на Закона за въвеждане на еврото в Република България

	3 - ниска
	1 - висока

	Съгласуваност
	Цел 1: Привеждане на ПМС № 46 в съответствие с §6, ал. 1, т. 2 и ал. 2 от преходните и заключителните разпоредби на Закона за въвеждане на еврото в Република България

	3 - ниска
	1 - висока



1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
съгласуваност, която показва степента, до която вариантите съответстват на действащите стратегически документи.

	6. Избор на препоръчителен вариант:
По проблем 1: Вариант № 2 „Приемане на предложения проект на акт“ е единственият вариант за действия за решаване на проблем № 1. Този вариант се отличава с висока ефективност, ефикасност и съгласуваност. Този вариант позволява да бъде изпълнено задължението за привеждане на подзаконовата нормативна уредба в съответствие със ЗВЕРБ.
 Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):


…………………………………………………………………..……………………… ………………………………………………………………………………………….
1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?
…………………………………………………………………..……………………… ………………………………………………………………………………………….

1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?
…………………………………………………………………..……………………… ………………………………………………………………………………………….

Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани потенциални рискове от прилагането на Вариант 2 „Приемане на проект на Постановление на Министерския съвет за изменение на Постановление № 46 на Министерския съвет от 19 март 2020 г. за определяне на минимални диференцирани размери на паричните средства за физическа активност, физическо възпитание, спорт и спортно-туристическа дейност на деца и учащи в институции в системата на предучилищното и училищното образование и във висшите училища“.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:


Проектът на акт,  заедно с доклада на министъра на младежта и спорта и частичната предварителна оценка на въздействието, ще бъдат публикувани на интернет страницата на Министерството на младежта и спорта и на Портала за обществени консултации на Министерския съвет за срок от  30 дни в съответствие с чл. 26, ал. 3 и 4 от Закона за нормативните актове (ЗНА). 
След изтичане на срока по чл. 26, ал. 4 от ЗНА проектът на акт, заедно с постъпилите предложения и евентуална обосновка на неприетите такива, ще бъде публикуван на интернет страницата на Министерството на младежта и спорта и на Портала за обществени консултации на Министерския съвет.
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9.  Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
Приложете необходимата допълнителна информация и документи.

	11. Информационни източници:
Министерство на образованието и науката /Институт по образованието, Национален център за информация и документация/ – относно броя на децата в предучилищното образование, броя на учениците в дневна, комбинирана форма на обучение и обучение чрез работа към 31.12.2025 г. и относно броя на действащите студенти в редовна форма на обучение в държавните и частните висши училища в Република България към зимния семестър на учебната 2025/2026 г.
Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:

Име и длъжност:  Светла Георгиева, и. д. директор на дирекция „Спорт за всички и спорт за учащи“
Дата: 18.09.2026 г.

